મુંબઈ: એક સમય હતો જ્યારે બોલિવૂડમાં કરણ જોહર અને કાજોલ પાકા મિત્ર તરીકે જાણીતા હતા. બંનેએ એક સાથે કુછ કુછ હોતા હૈ, માઈ નેમ ઈઝ ખાન જેવી ફિલ્મો સાથે કરી. ગયા વર્ષે દિવાળી પર બંનેની મિત્રતાને ગ્રહણ લાગી ગયું અને વર્ષો જૂની મિત્રતા તૂટી ગઈ. જોકે હવે લાગે છે કે કરણ જોહર કાજોલ તરફ મિત્રતાનો હાથ લંબાવવાની કોશીશ કરી રહ્યા છે. કરણે સોશિયલ મીડિયા પર કાજોલને ફોલો કરવાનું શરૂ કરી દીધું છે. તેમની મિત્રતાને નવી શરૂઅાત માટે કરવામાં અાવેલી એક કોશીશ તરીકે જોવામાં અાવી રહી છે.